"भारत-पाकिस्तानमधले सर्व मुद्दे द्विपक्षीय आहेत. द्विपक्षीय मुद्द्यांसाठी इतर देशांना आम्ही त्रास देऊ इच्छित नाही," असं मोदी फ्रान्समध्ये सुरू असलेल्या जी-7 शिखर संमेलनात म्हणाले.

जी-7 समूहाच्या या 45व्या संमेलनाचं भारताला विशेष आमंत्रण देण्यात आलं आहे.

YouTube पोस्ट समाप्त, 1

याच परिषदेत मोदी आणि ट्रंप यांच्यातल्या हस्तांदोलनाची चर्चा होत आहे. पत्रकार परिषदेवेळी नरेंद्र मोदी हिंदीतच बोलत होते. त्यावर ट्रंप म्हणाले, "मोदींना इंग्रजी येतं, पण ते बोलत नाही."

त्यांनी हे म्हटल्याबरोबर मोदी हसले आणि हसत-हसत त्यांनी ट्रंप यांचा हात हातात घेतला. त्यांच्या दोघांतल्या या केमिस्ट्रीमुळे परिषदेच्या वातावरणातला तणाव निवळला. 

G7 शिखर संमेलन म्हणजे नेमकं काय?

अमेरिका, जपान, जर्मनी, फ्रान्स, इटली, युनायटेड किंग्डम, कॅनडा या देशांचे नेते यासाठी फ्रान्समध्ये आहेत. या संमेलनात वेगवेगळ्या विषयांवर चर्चा करण्यात येते. 

अॅमेझॉनच्या जंगलातल्या वणव्यांवर नियंत्रण ठेवण्यासाठी सर्व देश एक करार करण्याच्या तयारीत असल्याचं फ्रेंच अध्यक्ष ईमॅन्युएल मॅकरॉन यांनी म्हटलंय. 

तर इराणच्या परराष्ट्र मंत्र्यांनी र... आणखी 4000 वर्णांसाठी लेख सुरू ठेवा:
विवारी या परिषदेला अचानक हजर राहत सगळ्यांना, विशेषतः अमेरिकेला आश्चर्याचा धक्का दिला. 

पण जी-7 म्हणजे नेमकं काय? याचे सदस्य देश कोणते? आणि हा गट नेमकं काय करतो?

जी-7 म्हणजे नेमकं काय?

जी-7 आहे जगातल्या सात सर्वात मोठ्या विकसित आणि प्रगत अर्थव्यवस्था असणाऱ्या देशांचा समूह. यामध्ये कॅनडा, जर्मनी, फ्रान्स, इटली, जपान, ब्रिटन आणि अमेरिकेचा समावेश आहे. याला 'ग्रुप ऑफ सेव्हन' किंवा G7 असंही म्हणतात. 

हा गट स्वतःला 'कम्युनिटी ऑफ व्हॅल्यूज' म्हणजे मूल्यांचा आदर करणारा समुदाय म्हणवतो. 

स्वातंत्र्य आणि मानवी हक्कांचं संरक्षण, प्रजासत्ताक आणि कायद्याचं शासन, समृद्धी आणि नियमित विकास ही या समूहाची तत्त्वं आहेत. 

काय करतो हा गट?

सुरुवातीला या गटात सहा देश होते आणि या गटाची पहिली बैठक 1975मध्ये झाली होती. जगातली आर्थिक संकटं आणि त्यावरच्या उपाययोजनांवर या बैठकीत चर्चा करण्यात आली. 

1976मध्ये कॅनडाचाही या गटात समावेश झाला आणि हा गट 'जी-7' झाला. 

विविध मुद्द्यांवर चर्चा करण्यासाठी जी-7 देशांचे मंत्री आणि अधिकारी दरवर्षी एकत्र येतात. 

प्रत्येक देश आळीपाळीने या गटाचा अध्यक्ष बनतो आणि या देशामध्ये दोन दिवसांच्या वार्षिक शिखर परिषदेचं आयोजन केलं जातं. 

ऊर्जाविषयक धोरणं, वातावरणातील बदल, HIV-एड्स आणि जागतिक सुरक्षा अशा काही विषयांवर यापूर्वीच्या शिखर परिषदांमध्ये चर्चा झाल्या होत्या. या परिषदेच्या शेवटी एक जाहीरनामा प्रसारित केला जातो. ज्या मुद्यांवर एकमत झालं, त्याचा उल्लेख या मध्ये असतो. 

जी-7 देशांचे प्रमुख, युरोपियन कमिशन आणि युरोपियन काऊन्सिलचे अध्यक्ष या शिखर परिषदेत सहभागी होतात. पण युरोपियन कमिशनचे अध्यक्ष ज्याँ क्लॉड यंकर यावेळी प्रकृती अस्वास्थ्यामुळे परिषदेत सहभागी झालेले नाहीत. युरोपियन काऊन्सिलचे सध्याचे अध्यक्ष डॉनल्ड टस्क या परिषदेमध्ये सहभागी झाले आहेत. 

इतर देशांचे प्रमुख आणि आंतरराष्ट्रीय संघटनांनाही या परिषदेमध्ये सहभागी होण्यासाठी निमंत्रित केलं जातं. या वर्षी भारताचे पंतप्रधान नरेंद्र मोदींना आमंत्रित करण्यात आलं आहे. 

यावेळच्या जी-7 शिखर परिषदेच्या चर्चेचा मुख्य विषय आहे 'असमानतेच विरुद्धची लढाई.'

जी-7 परिषदेच्या विरोधात दरवर्षी मोठ्या प्रमाणात निदर्शनं होतात. पर्यावरणवादी कार्यकर्त्यांपासून ते भांडवलशाही विरोधात आवाज उठवणाऱ्या संघटनांपर्यंत सगळे या निदर्शनांत सामील होतात. 

या आंदोलकांना...